— Вельмі рады, што чэмпіянат вярнуўся да сістэмы розыгрышу з 16 камандамі. Цяпер будзем гуляць гэтак жа, як у старыя добрыя часы. Я дзвюма рукамі за! Усё ж такі матчаў будзе больш. Адпаведна, у тых жа маладых гульцоў з'явіцца больш магчымасцяў праявіць сябе ў вышэйшай лізе. Мне здаецца, двухкругавая сістэма розыгрышу чэмпіянату з удзелам 16-20 каманд ужо даўно прыдумана, нездарма яна выкарыстоўваецца ў вядучых чэмпіянатах Еўропы. Адступаць ад яе і вынаходзіць нешта новае — не думаю, што гэта правільна. Усё адно нічога лепшага не прыдумаць!